Вось толькі ў канцы 1945 года ў бацькі атрымалася непапраўная памылка ў жыцці — яго другі брак. Да гэтай пары не магу згадзіцца і зразумець, чым прыцягнула яго гэтая жанчына? (Размова ідзе пра Наталлю Фёдараўну. — У.С.). У яе не было нічога станоўчага. Розніца ва ўзросце — 39 гадоў. Як толькі прыйшла яна ў нашу сям’ю, адразу імкнулася ўнесці разлад паміж бацькам і мной. Дабіцца гэтага ёй, вядома, не ўдавалася, але былой еднасці між намі ўжо не стала. Яна любіла выпіваць, што матэрыяльна адбівалася на сям’і. Бацька дрэнна харчаваўся і бедна апранаўся, перажываў, што, можна сказаць, у выніку і ўкараціла яго жыццё.